Author: CAPTURE
Last saved by: Goran Stojic

U BUBANJ SELU ODRŽANA TRADICIONALNA MANIFESTACIJA DANI POLJA KUKURUZA
Stanje kukuruza na parcelama dobro!

*Na oglednom polju predstavljeno je 40 hibrida iz 7 semenskih kuća
*Ove godine najbolje rezultate pokazali su hibridi iz fao grupa 400 i 500, odnosno srednje kasni hibridi
*Prinos na ovom oglednom polju ide i do 10 tona po hektaru.

U Bubanj selu, u okolini Niša održana je manifestacija Dan polja kukurza. Ovaj tradicionalni Dan polja kukuruza održan je na parceli ratara Zorana Mitrovića. Ova godina je prema njegovim rečima bila dobra za ratare, kada je kukuruz u pitanju. 
-Kako si radio tako ćeš i da žanješ. Ovaj kukuruz sam dobro odradio, onako kako treba po standardima, a u saradnji sa Poljoprivrednom i savetodavnom stručnom službom. Ja sam prezadovoljan i nadam se prinosu između devet i deset tona po hektaru- ističe on.
Kako kaže Zoran, ratar je umetnik koji treba mnogo toga da uradi tokom godine kako bi dobio visok i kvalitetan prinost.
-Prvo, ratar mora dobro da poore, da dobro nađubri i da uradi dobro pripremu. Mnogo vrede dobre mašine jer bez dobrih mašina za setvu i pripremu, ništa ne vredi.
Kukuruz na ovom oglednom polju u početku nije obećavao, ali su obilne kiše u julu popravile situaciju objašnjava savetodavac za ratarstvo i povrtarstvo, Saša Stanković.
-Imamo izuzetno dobro stanje kukuruza na parcelama, proizvođači su još prošle nedelje krenuli sa žetvom kukuruza i praktično se očekuje da žetva ove godine, praktično bude brzo završena, jer hibridi iz kasnijih grupa zrenja nalaze se pred potpunim sazrevanjem.
Na oglednom polju u Bubanj selu zasejano je 40 hibrida iz sedam semenskih kuća. Ove godine najbolje razultate pokazali su hibridi iz fao grpe zrenja 400 i 500, poznatiji kao srednje kasni hibridi.
LEG:KAKO SI RADIO TAKO ĆEŠ I DA ŽANJEŠ:Zoran Mitrović,ratar
LEG:POLJE NIJE OBEĆAVALO ALI SU JULSKE KIŠE POPRAVILE STANJE:manifestacija Dani polja

(Projekat „Nišlije se uključuju u odlučivanje“ sufinansiran iz budžeta grada Niša)